CELEX: 62008CN0243
Language: da
Date: 2008-06-02 00:00:00
Title: Sag C-243/08: Anmodning om præjudiciel afgørelse indgivet af Budaörsi Városi Bíróság (Ungarn) den 2. juni 2008 — Pannon GSM Zrt. mod Erzsébet Sustikné Győrfi

27.9.2008   
            
            
               DA
            
            
               Den Europæiske Unions Tidende
            
            
               C 247/2
            
         Anmodning om præjudiciel afgørelse indgivet af Budaörsi Városi Bíróság (Ungarn) den 2. juni 2008 — Pannon GSM Zrt. mod Erzsébet Sustikné Győrfi
   (Sag C-243/08)
   (2008/C 247/03)
   Processprog: ungarsk
   Den forelæggende ret
   Budaörsi Városi Bíróság
   Parter i hovedsagen
   
      Sagsøger: Pannon GSM Zrt.
   
      Sagsøgt: Erzsébet Sustikné Győrfi
   Præjudicielle spørgsmål
   
               1)
            
            
               Skal artikel 6, stk. 1, i Rådets direktiv 93/13/EØF af 5. april 1993 om urimelige kontraktvilkår i forbrugeraftaler (1), hvorefter medlemsstaterne fastsætter, at urimelige kontraktvilkår i en aftale, som en erhvervsdrivende har indgået med en forbruger, i henhold til deres nationale lovgivning ikke binder forbrugeren, fortolkes således, at et urimeligt kontraktvilkår, som den erhvervsdrivende har fastsat, ikke er uden bindende virkning for forbrugeren ipso jure, men alene såfremt forbrugeren ved et herom fremført anbringende har anfægtet dette urimelige kontraktvilkår og har fået medhold?
            
         
               2)
            
            
               Kræver forbrugerbeskyttelsen i direktiv 93/13/EØF, at den nationale ret — uanset hvilken procedure der følges, og om den er kontradiktorisk eller ej — ex officio skal prøve, om den for retten indbragte kontrakt indeholder urimelige vilkår, selv om det ikke er blevet gjort gældende, at kontraktvilkåret er urimeligt, og således ex officio prøver de bestemmelser, den erhvervsdrivende har fastsat, i forbindelse med kontrollen af sin egen kompetence?
            
         
               3)
            
            
               Såfremt andet spørgsmål besvares bekræftende, hvilke kriterier skal den nationale ret da tage i betragtning og foretage en afvejning af i forbindelse med denne kontrol?
            
         
      (1)  Rådets direktiv 93/13/EØF af 5.4.1993 om urimelige kontraktvilkår i forbrugeraftaler (EFT L 95, s. 29).